Barken SS «Statsraad Lehmkuhl» under fulle segl
**SS «Statsraad Lehmkuhl»** er ein tremasta bark bygd ved skipsverftet Joh. C. Tecklenborg i Geestemünde i Tyskland. I dag er seglskipet eigd av stiftinga *Stiftelsen Statsraad Lehmkuhl* og er skuleskip med heimehamn i Bergen. Det var opphavleg eit av tre skuleskip for den tyske handelsflåten og hadde namnet «Grossherzog Friedrich August» så lenge det var tysk. Statsråd Lehmkuhl er den største barken som framleis seglar som var bygd i seglskutetida. Sidan det vart bygd som skuleskip er mastene kortare enn om det hadde vore ei kommersiell seglskute på denne tida.

Etter den første verdskrigen vart skipet teke av Storbritannia som krigsbytte. I 1921 vart det kjøpt av tidlegare statsråd Kristofer Lehmkuhl, og vart då oppkalla etter Lehmkuhl. Med unnatak av under andre verdskrigen har skipet seinare vore Bergen sitt skuleskip. Skipet vert òg nytta som skuleskip av Sjøkrigsskulen og Befalsskulen for Sjøforsvaret. Sjøforsvaret nyttar skipet til lengre tokt mellom anna til Kanariøyane og Karibia. I dei periodane SS «Statsraad Lehmkuhl» vert nytta av Sjøforsvaret vert skipet gjort om til KNM «Statsraad Lehmkuhl».

Tekniske data
-------------

* Bark med tre seglmaster
* Segl: 2 026 kvadratmeter
* Lengd: 98 meter
* Mannskap: 125

Søsterskip
----------

*Statsraad Lehmkuhl* har tre systerskip:

* *Dar Pomorza* (Opphavleg *Prinzess Eitel Friedrich*)
* *Duchesse Anne* (Opphavleg *Großherzogin Elisabeth*)
* *Schulschiff Deutschland*

The Tall Ships Races
--------------------

«Statsraad Lehmkuhl» har fleire gonger deltatt i The Tall Ships Races, som er ein regatta for store seglskuter. Regattaen var tidlegare kjent som «The Cutty Sark Tall Ships' Races».

### Resultat The Tall Ships Races

| År | Frå | Til | Plassering |
| --- | --- | --- | --- |
| 1960 | Flagget til Noreg Oslo | Flagget til Belgia Ostende | Gull |
| 1964 | Flagget til Portugal Lisboa | Flagget til Bermuda Bermuda | 6. plass |
| 1966 | Det britiske flagget Falmouth | Flagget til Danmark Skagen | Bronse |
| 1970 | Det britiske flagget Plymouth | Flagget til Spania Tenerife | Sølv |
| 1993 | Det britiske flagget Newcastle | Flagget til Noreg Bergen | Gull |
| 1993 | Flagget til Noreg Larvik | Flagget til Danmark Esbjerg | Gull |
| 1997 | Det britiske flagget Aberdeen | Flagget til Noreg Trondheim | Gull |
| 1997 | Flagget til Noreg Stavanger | Flagget til Sverige Göteborg | Bronse |
| 1999 | Flagget til Frankrike St. Malo | Det britiske flagget Greenock | Bronse |
| 1999 | Det britiske flagget Lerwick | Flagget til Danmark Aalborg | Sølv |
| 2001 | Flagget til Belgia Antwerpen | Flagget til Noreg Ålesund | 5. plass |
| 2004 | Flagget til Belgia Antwerpen | Flagget til Danmark Aalborg | 5. plass |
| 2004 | Flagget til Noreg Stavanger | Flagget til Tyskland Cuxhaven | 4. plass |
| 2007 | Flagget til Danmark Aarhus | Flagget til Finland Kotka | Gull |
| 2009 | Flagget til Finland Åbo | Flagget til Litauen Klaipėda | Sølv |
| 2010 | Flagget til Belgia Antwerpen | Flagget til Danmark Ålborg | Sølv |
| 2011 | Det britiske flagget Lerwick | Flagget til Noreg Stavanger | Sølv |
| 2013 | Flagget til Danmark Aarhus | Flagget til Finland Helsingfors | Gull |
| 2013 | Flagget til Latvia Riga | Flagget til Polen Szczecin | Gull |

Kjelder
-------

1. ↑  Koza, Thaddeus (2002), *Tall ships* (3. oppdat. og rev. utg.), Tide-Mark Press, ISBN 1-55949-740-8, OCLC 51090952, henta 15. august 2021

Sjå også
--------

* Onedinlinjen

Bakgrunnsstoff
--------------

* Nettstaden til Stiftelsen Seilskipet Statsraad Lehmkuhl
* Bergen byleksikon på nett, om Statsraad Lehmkuhl
* Om bord på Statsraad Lehmkuhl under The Tall Ships Races 2014, Bergen-Esbjerg
* Statsraad Lehmkuhl under seglas i Nordsjøen, 30. juli 2014
* The Tall Ships Races i Austersjøen med Statsraad Lehmkuhl, juli 2013
* Statsraad Lehmkuhl vinner Tall Ships Races 2016, Antverpen-Lisboa